|  |  |
| --- | --- |
| Nadap Község Önkormányzat***Képviselő-testülete******8097 Nadap, Haladás út 56.******Tel/Fax: 06-22/470-001*****e-mail cím: polgarmester@nadap.hu** | Nadap |

2. napirend Ügyiratszám:

**ELŐTERJESZTÉS**

**a Képviselő-testület 2021. december 10-i rendes, nyilvános ülésére**

Tárgy: Nadap község Képviselő-testületének szervezeti és működési szabályzatáról szóló 10/2019 (X. 21.) önkormányzati rendelet módosítása - mulasztásos törvénysértés orvoslása

Előterjesztő: Dr. Pasqualetti Gergő képviselő I. rész tekintetében, Köteles Zoltán polgármester II. résszel kapcsolatosan

Készítette: Dr. Pasqualetti Gergő képviselő, Szabóné Ánosi Ildikó jegyző

# Előzetesen tárgyalja:

Az előterjesztéssel kapcsolatos törvényességi észrevétel:

## Rendelet X

Határozat normatív

 egyéb

**A döntéshez** egyszerű

 **minősített** többség szükséges

Az előterjesztés a kifüggesztési helyszínen közzétehető:

 igen x

 nem

**Az előterjesztést nyílt ülésen kell tárgyalni. x**

Az előterjesztést zárt ülésen kell tárgyalni.

Az előterjesztés zárt ülésen tárgyalható.

**Tisztelt Képviselő-testület!**

1. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) előírja a helyi civil szervezetek bevonását a helyi közügyekbe az alábbiak szerint:

*"6. § A helyi önkormányzat feladatai ellátása során:*

*a) támogatja a lakosság önszerveződő közösségeit, együttműködik e közösségekkel, biztosítja a helyi közügyekben való széles körű állampolgári részvételt;*

*(...)*

*53. § (3) A képviselő-testület szervezeti és működési szabályzatában határozza meg, mely önszerveződő közösségek képviselőit illeti meg tevékenységi körükben tanácskozási jog a képviselő-testület és bizottsága ülésein, továbbá azoknak a fórumoknak a rendjét (község-, várospolitikai fórum, városrész tanácskozás, falugyűlés stb.), amelyek a lakosság, az egyesületek közvetlen tájékoztatását, a fontosabb döntések előkészítésébe való bevonását szolgálják. Ezek állásfoglalásáról és az ott felmerült kisebbségi véleményekről tájékoztatni kell a képviselő-testületet."*

Az Mötv-hez fűzött kommentár ezt a törvényi kötelezettséget tovább részletezi az alábbiak szerint:

*"A lakossággal való együttműködés azonban csak látszólag jelent jelentős változást az egyes önkormányzatok életében. A fenti keretszabályt ugyanis az Mötv. és az egyéb törvények töltik meg tartalommal. Ezek közül elsőként az Mötv. 6. § a) pontjában meghatározott, az önszerveződő közösségek támogatására és a velük való együttműködésre vonatkozó szabályt kell kiemelni. Az önkormányzat együttműködési jellegű kötelezettségei közé sorolhatjuk továbbá a testületi ülések nyilvánosságának - szűk kivételek közötti - biztosítását (lásd Mötv. 46. §), az önkormányzatoknak az Mötv.-ben, az információs önrendelkezési jogról és az információszabadságról szóló 2011. évi CXII. törvényben (a továbbiakban: Infotv.) és egyéb törvényekben (így például az államháztartásról szóló 2011. évi CXCV. törvényben) a nyilvános és közérdekből nyilvános adatként meghatározott adatok közzétételére vonatkozó kötelezettségét, a közmeghallgatás tartásának kötelezettségét. Idesorolható továbbá a szervezeti és működési szabályzatról szóló önkormányzati rendeletben (SZMSZ) meghatározott, az önszerveződő közösségeket a képviselő-testületi és bizottsági üléseken megillető tanácskozási jog, valamint az SZMSZ-ben meghatározott egyéb települési fórumok rendszere [lásd Mötv. 53. § (3) bek.]." HVG-ORAC Jogkódex*

A fentiek értelmében tehát a helyi önkormányzatoknak törvényi kötelezettsége rendeletben (SzMSz) szabályozni, hogyan vehetnek részt a testület és a bizottságok munkájában a helyi önszerveződő közösségek.

Nadap község képviselő testületének 10/2019 (X. 21.) önkormányzati rendelete a Képviselő-testület szervezeti és működési szabályzatáról (SzMSz) azonban nem tesz eleget ennek a törvényi előírásnak, nem tartalmaz szabályozást a tárgyban. Ezzel az Önkormányzat mulasztásos törvénysértést valósít meg.

Jelen módosító javaslat célja ennek a mulasztásnak a pótlása, ezáltal a törvénysértő állapot orvoslása.

Összehasonlításképpen, a Fejér Megyei Önkormányzat szervezeti és működési szabályzata[[1]](#footnote-1), megfelelve az Mötv. 53. § (3) bekezdésében foglalt törvényi előírásnak, tartalmaz rendelkezést a tanácskozási jog biztosítására:

*"6. Együttműködés a lakossággal*

*7. § (1) A Közgyűlés a rendelkezésére álló szellemi és anyagi eszközökkel támogatja a lakosság olyan öntevékeny szervezetét, önszerveződő közösségét és ezek összefogását, melynek célja a területi önkormányzati feladatok, helyi közügyek megtárgyalása, az életminőség, a közérzet, a szolgáltatások javítása, a területfejlesztés, a társadalmi, kulturális élet ápolása.*

*(2) Tanácskozási jog azon társadalmi szervezet, önszerveződő közösségének képviselőjét illeti meg, mely szervezet a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény szerint vezetett közhiteles nyilvántartásban Fejér megyei székhellyel szerepel, és bejelentkezik önkormányzati működési területének (tevékenysége céljának) és képviselője nevének, értesítési címének, képviseleti jogosultsága terjedelmének megjelölésével egyidejűleg."*

Hasonló szabályozást találunk Sukoró önkormányzatának szervezeti és működési szabályzatában is:

***“5. §*** *(1) A képviselő-testület nyilvános ülésein tevékenységi körükben tanácskozási jog illeti meg a sukorói székhellyel rendelkező, bejegyzett civil szervezetek képviselőit.*

***16. §*** *A képviselő-testület ülésére tanácskozási joggal meg kell hívni*

*f) a településen működő társadalmi, civil szervek vezetőit.”*

Módosító javaslatom a lehető legegyszerűbb jogi megoldást célozza, amely a település közösségei szempontjából arányos és méltányos, a törvénysértést orvosolja, de nem ró különösebb többletterhet az önkormányzatra, illetve a hivatalra.

A módosítás megnyitja a lehetőséget a nadapi székhellyel nyilvántartásba vett társadalmi szervezetek előtt, hogy - igény esetén - a hivatal felé jelezzék, ha élni kívánnak a tanácskozási jogukkal. Amennyiben a feltételeknek megfelelnek, úgy a képviselő testület és a bizottságok nyílt üléseire meg kell hívni őket is.

1. Hatályos SZMSZ 1. és 2. függeléke tartalmazza a képviselő-testület és az állandó bizottságok tagjainak névjegyzékét, a 3. függelék az önkormányzat szakmai alaptevékenységei kormányzati funkciókódok szerint felsorolását.

Az SZMSZ megalkotása óta eltelt időben a jogalkotásról és a jogszabályszerkesztésről szóló magasabb rendű jogszabályok módosultak, és bizonyos változások értelmében az önkormányzati rendeleteknek csak melléklete lehet, függeléke nem. Ezért a hatályos SZMSZ 1.-3. függelékét hatályon kívül kell helyeznünk, és a rendeletünket ki kell egészíteni az 5. -7. mellékletekkel, valamint az ezzel kapcsolatos változásokat is szükséges átvezetni az SZMSZ szöveges részén.

Kérem, hogy a Képviselő-testület az előterjesztés megtárgyalása után a rendelet-tervezetet fogadja el.

Nadap, 2021. 11. 28.

 Dr. Pasqualetti Gergő Köteles Zoltán

 képviselő polgármester

Rendelet-tervezet

**Nadap Község Önkormányzat Képviselő-testületének**

**…/2021. (XII. .) önkormányzati rendelete**

**a Képviselő-testület szervezeti és működési szabályzatáról szóló 10/2019. (X. 21.) önkormányzati rendelet módosításáról**

Nadap Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

Nadap Község Önkormányzat Képviselő-testületének a Képviselő-testület szervezeti és működési szabályzatáról szóló 10/2019. (X. 21.) önkormányzati rendelet (továbbiakban: SZMSZ) 4. § (2) bekezdése helyébe a következő rendelkezés lép:

„(2) Az önkormányzat szakmai alaptevékenységeinek kormányzati funkciók szerinti

besorolását a 7. melléklet tartalmazza.”

**2. §**

Az SZMSZ 6. §-a helyébe a következő rendelkezés lép:

**„**6. §

A képviselő-testületet 5 főből áll, 1 társadalmi megbízatású polgármester és 4 fő helyi képviselő. A képviselő-testület tagjainak névsorát a 5. melléklet tartalmazza.”

**3.§**

Az SZMSZ 11. § (1) bekezdése helyébe a következő rendelkezés lép:

„(1) A képviselő-testület ülésére - a képviselő-testület tagjain és a jegyzőn kívül – tanácskozási joggal meg kell hívni:

a) a bizottság nem képviselő tagjait a bizottság beszámolójának tárgyalásához,

b) az aljegyzőt, a hivatal irodavezetőit,

c) a tárgyban érintett szerveket és személyeket – önkormányzati hatósági ügyek kivételével – az őket érintő napirendhez,

d) az előterjesztést készítő ügyintézőt,

e) akiknek meghívását a jogszabály kötelezően előírja, és

f) ***a 16/A. § szerinti nadapi civil szervezetek vezetőit.***

**4.§**

 (1) Az SZMSZ a következő 8/A. alcímmel egészül ki:

„8/A. Együttműködés a lakossággal”

(2) Az SZMSZ a következő 16/A. §-sal egészül ki:

„16/A. § (1) Az önkormányzat a rendelkezésére álló szellemi és anyagi eszközökkel támogatja a lakosság olyan öntevékeny szervezetét, önszerveződő közösségét és ezek összefogását, melynek célja a területi önkormányzati feladatok, helyi közügyek megtárgyalása, az életminőség, a közérzet, a szolgáltatások javítása, a területfejlesztés, a társadalmi, kulturális élet ápolása.

(2) A képviselő-testület és bizottságai nyilvános ülésein tanácskozási jog illeti meg a nadapi székhellyel rendelkező, azon civil szervezet képviselőjét, amely a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény szerint vezetett közhiteles nyilvántartásban szerepel és tevékenysége céljának, valamint képviselője nevének, értesítési címének, képviseleti jogosultsága terjedelmének megjelölésével egyidejűleg írásban jelzi a Közös Önkormányzati Hivatal felé, hogy tanácskozási jogával élni kíván.”

**5.§**

Az SZMSZ 32. §-a helyébe a következő rendelkezés lép

„32 (1) A települési képviselő jogállását és a rá vonatkozó egyéb rendelkezéseket az Alaptörvény, valamint az Mötv. 28.§ -39. § rendelkezései határozzák meg.

(2) Minden települési képviselő jogai és kötelezettségei azonosak.

(3) A képviselő – az Mötv. 32. § (2) bekezdésében meghatározottakon túl – köteles

a) kapcsolatot tartani a választóival, tájékoztatni őket a képviselő-testület     működése     során hozott közérdekű döntésekről,

b) lehetőség szerint előre bejelenteni, ha a testületi ülésen nem tud megjelenni,

c) képviselőhöz méltó magatartást tanúsítani, a képviselő-testület és szervei     tekintélyét, hitelét óvni és

​d) a tudomására jutott állami, szolgálati, üzleti, valamint magán titkot megőrizni.”

**6.§**

Az SZMSZ 36.§ (4) bekezdése helyébe a következő rendelkezés lép:

„(4) A bizottságok tagjainak száma 3 fő: 1 elnök, 2 bizottsági tag (2 fő képviselővel és 1 nem képviselő taggal). A bizottság tagjainak névsorát a rendelet 6. mellékletetartalmazza.”

**7.§**

(1)Az SZMSZ 2. melléklete helyébe jelen rendelet 1. melléklete lép.

(2) Az SZMSZ a 2. melléklet szerinti 5. melléklettel egészül ki.

(3) Az SZMSZ a 3. melléklet szerinti 6. melléklettel egészül ki.

(4) Az SZMSZ a 4. melléklet szerinti 7. melléklettel egészül ki.

**8. §**

Hatályát veszti az SZMSZ

*a)* 51. §-a,

*b)* 1. függeléke,

*c)* 2. függeléke,

*d)* 3. függeléke.

**9.§**

Ez a rendelet a kihirdetését követő napon lép hatályba, és a hatálybalépését követő napon hatályát veszti.

Köteles Zoltán Szabóné Ánosi Ildikó

 polgármester jegyző

A rendelet kihirdetésének napja:

Nadap, 2021. …………... Szabóné Ánosi Ildikó

 jegyző

1.melléklet a …/2021. (XII. .) önkormányzati rendelethez

**„2. melléklet Nadap Község Önkormányzat Képviselő-testületének 10/2019. (X. 21.) önkormányzati rendeletéhez**

**A Bizottságok feladat és hatáskörei**

**Pénzügyi Bizottság**

1. Előzetesen véleményezi:
	1. az éves költségvetésről szóló önkormányzati rendelet-tervezetet,
	2. a végrehajtásról szóló féléves és háromnegyed éves beszámolót,
	3. az éves költségvetés végrehajtásáról szóló önkormányzati rendeletet végrehajtást és
	4. a feladatkörét érintő önkormányzati rendelet-tervezeteket.
2. Véleményezi az önkormányzat által kiírt pályázatokat.
3. Ellátja a képviselő-testület működésével kapcsolatos ügyrendi feladatokat, előkészíti és lebonyolítja a titkos szavazásokat.
4. Végzi a vagyonnyilatkozatok vizsgálatát, nyilvántartja és ellenőrzi a vagyonnyilatkozatokat, az SZMSZ-ben szabályozottak szerint.
5. Véleményezi a helyi adókról szóló önkormányzati rendelet-tervezeteket.
6. Véleményezi a költségvetési szervek, az önkormányzat által alapított gazdasági társaságok alapításáról, átszervezéséről és megszüntetéséről szóló testületi előterjesztéseket.
7. Véleményezi az önkormányzati gazdasági társaságok mérlegbeszámolóját.
8. Megtárgyalja az önkormányzati költségvetési szervek ellenőrzésének tapasztalatait.
9. Javaslatot tehet az átmenetileg szabad pénzeszközök felhasználására.
10. Elenőrzi az önkormányzati vállalkozásokkal kapcsolatos tevékenységeket.
11. A bizottságok, a polgármester vagy a képviselő-testület kezdeményezésére szakmai véleményt nyilvánít gazdasági és vagyoni kérdésekben.
12. Javaslatot tesz illetve véleményezi az önkormányzati tulajdonú ingatlanok, vagyoni értékű jogok kereskedelmi célú hasznosításával kapcsolatos terveket, koncepciókat, előterjesztéseket.
13. Lefolytatja a méltatlansági és összeférhetetlenségi eljárásokat.

**Gyermekjóléti, ifjúsági és sport bizottság**

1. Véleményezi a köznevelési, közművelődési intézmények létesítésére, átszervezésére, megszüntetésére irányuló javaslatokat
2. Véleményt nyilvánít az önkormányzati fenntartású köznevelési, közművelődési intézmények vezetői állására kiírt pályázatokról
3. Közreműködik a község közművelődési, kulturális és sportigényeinek feltárásában
4. Javaslatot tesz községi ünnepségek, kulturális, ifjúsági és sportrendezvények megtartására, évfordulók megünneplésére
5. Együttműködik az egyházakkal, karitatív szervezetekkel, és a településen működő civil szervezetekkel a feladatkörébe tartozó tevékenységek kapcsán
6. Közreműködik a település programjainak előkészítésben, szervezésben, lebonyolításban.
7. Megtárgyalja a tevékenységi köréhez tartozó önkormányzati rendeletek tervezetét, állást foglal azok szakmai szempontból való tárgyalhatóságáról.
8. *Véleményezi a civil szervezetek támogatására kiírt pályázatokat és javaslatot tesz, szakmai szempontból, a benyújtott kérelmek elbírálására.”*

2.melléklet a …/2021. (XII. .) önkormányzati rendelethez

„**„5. melléklet Nadap Község Önkormányzat Képviselő-testületének 10/2019. (X. 21.) önkormányzati rendeletéhez**

**A képviselő-testület tagjainak névjegyzéke**

Köteles Zoltán polgármester

Tóth Károly alpolgármester

Bakos László képviselő

Győrik Balázs képviselő

Dr. Pasqualetti Gergő képviselő”

3.melléklet a …/2021. (XII. .) önkormányzati rendelethez

**„6. melléklet Nadap Község Önkormányzat Képviselő-testületének 10/2019. (X. 21.) önkormányzati rendeletéhez**

**Állandó bizottságok tagjainak névjegyzéke**

**Pénzügyi Bizottság**

Elnök: Bakos László

Képviselő tag: Győrik Balázs

Nem képviselő tag: Benkei Sándor

**Gyermekjóléti, ifjúsági és sport Bizottság**

Elnök: Győrik Balázs

Képviselő tag: Dr. Pasqualetti Gergő

Nem képviselő tag: Galló Mónika”

4.melléklet a …/2021. (XII. .) önkormányzati rendelethez

**„7. melléklet Nadap Község Önkormányzat Képviselő-testületének 10/2019. (X. 21.) önkormányzati rendeletéhez**

**Az önkormányzat szakmai alaptevékenységei kormányzati funkciókódok szerint kormányzati funkciókódok**

**Általános közszolgáltatások:**

011130 Önkormányzatok és önkormányzati hivatalok jogalkotó és általános igazgatási tevékenysége

011220 Adó-, vám- és jövedéki igazgatás

013320 Köztemető- fenntartás és – működtetés

013350 Az önkormányzati vagyonnal való gazdálkodással kapcsolatos feladatok

016010 Országgyűlési, önkormányzati és európai parlamenti képviselőválasztásokhoz kapcsolódó tevékenységek

016020 Országos és helyi népszavazással kapcsolatos tevékenységek

016080 Kiemelt állami és önkormányzati rendezvények

**Gazdasági ügyek:**

041232 Start- munka program- Téli közfoglalkoztatás

041233 Hosszabb időtartamú közfoglalkoztatás

045120 Út, autópálya építése

045160 Közutak, hidak, alagutak üzemeltetése, fenntartása

**Környezetvédelem**

052020 Szennyvíz gyűjtése, tisztítása, elhelyezése

**Lakásépítési és kommunális tevékenységek**

062020 Településfejlesztési projektek és támogatásuk

064010 Közvilágítás

066010 Zöldterület-kezelés

066020 Város-, községgazdálkodási egyéb szolgáltatások

**Egészségügy**

072111 Háziorvosi alapellátás

072112 Háziorvosi ügyeleti ellátás

072311 Fogorvosi alapellátás

074031 Család és nővédelmi egészségügyi gondozás

074040 Fertőző megbetegedések megelőzése, járványügyi ellátás

**Szabadidő, sport kultúra és vallás**

082042 Könyvtári állomány gyarapítása, nyilvántartása

082044 Könyvtári szolgáltatások

082091 Közművelődés- közösségi és társadalmi részvétel fejlesztése

082092 Közművelődés – hagyományos közösségi kulturális értékek gondozása

082093 Közművelődés – egész életre kiterjedő tanulás, amatőr művészetek

082094 Közművelődés – kulturális alapú gazdaságfejlesztés

**Oktatás**

091110 Óvodai nevelés, ellátás szakmai feladatai

091140 Óvodai nevelés, ellátás működtetési feladatai

091220 Köznevelési intézmény 1-4 évfolyamán tanulók nevelésével, oktatásával összefüggő működtetési feladatok

092120 Köznevelési intézmény 5-8 évfolyamán tanulók nevelésével, oktatásával összefüggő működtetési feladatok

096015 Gyermekétkeztetés köznevelési intézményben

**Szociális védelem**

104037 Intézményen kívüli gyermekétkeztetés

104042 Család és gyermekjóléti szolgáltatások

106020 Lakásfenntartással, lakhatással összefüggő ellátások

107051 Szociális étkeztetés szociális konyhán

107052 Házi segítségnyújtás”

**Előzetes hatásvizsgálat**

Rendelet-tervezethez

**Nadap Község Önkormányzat Képviselő-testületének**

**…/2021. (XII. .) önkormányzati rendelete**

**a Képviselő-testület szervezeti és működési szabályzatáról szóló 10/2019. (X. 21.) önkormányzati rendelet módosításáról**

**Társadalmi hatása**: a képviselő-testület a rendeletmódosítással gondoskodik arról, hogy a képviselő-testület döntései törvényesek, meg nem támadhatóak legyenek, így a lakosság bizalma növekedhet, mivel a helyi önszerveződő közösségek bevonását a helyi közügyekbe törvény írja elő, a helyi döntések demokratikus legitimációja tovább növekszik.

A magasabb szintű jogszabályokkal való összhang megteremtése a jogbiztonságot, az egységes
jogértelmezést és az egyértelmű jogalkalmazást segíti elő.

**Gazdasági, költségvetési hatása:** a rendeletmódosítás nem jár többletkiadással.

**Környezeti, egészségi következménye**: nem releváns.

**Adminisztratív terheket befolyásoló hatása**: az adminisztratív terhek minimálisan növekednek.

**A jogszabály megalkotásának szükségessége, elmaradásának várható következménye**: a továbbiakban mulasztásos törvénysértést követne el a képviselő-testület, ha SZMSZ-ében nem szabályozná a civil szervezetek helyi közügyekbe történő bevonásának módját. A módosítás a magasabb szintű jogszabályokkal való összhang megteremtése miatt szükséges.

**A jogszabály alkalmazásához szükséges személyi, szervezeti, tárgyi és pénzügyi feltételek**: A rendelet a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.

**Indokolás**

Rendelet-tervezethez

**Nadap Község Önkormányzat Képviselő-testületének**

**…/2021. (XII. .) önkormányzati rendelete**

**a Képviselő-testület szervezeti és működési szabályzatáról szóló 10/2019. (X. 21.) önkormányzati rendelet módosításáról**

**Általános indokolás**

A Magyarország helyi önkormányzatairól szóló 2011. évi CLXXXIX. törvény 53. § (3) bekezdése írja elő a képviselő-testületnek, hogy a képviselő-testület szervezeti és működési szabályzatában határozza meg, mely önszerveződő közösségek képviselőit illeti meg tevékenységi körükben tanácskozási jog a képviselő-testület és bizottsága ülésein.

A rendeletmódosítás másik indoka, hogy a magasabb szintű jogszabályokkal való összhang megteremtése érdekében módosítani szükséges az SZMSZ mellékleteit, ezzel egyidejűleg függelékeit hatályon kívül kell helyezni.

 **Részletes indokolás**

 1. §-hoz

Az önkormányzat szakmai alaptevékenységeinek kormányzati funkciók szerinti besorolásának elérhetőségét tartalmazza.

2. §-hoz

A Képviselő-testület tagjai névsorának elérhetőségét tartalmazza.

1. § -hoz

Rendelkezést tartalmaz a meghívottak körének kiegészítéséről.

1. §-hoz

A helyi önszerveződő civil szervezetek tanácskozási jogának biztosításáról rendelkezik.

1. § -hoz

A képviselő jogállásával és a rájuk vonatkozó egyéb rendelkezésekkel kapcsolatos szabályokat tartalmazza, pontosítja.

6. §-hoz

A Bizottságok tagjai névsorának elérhetőségét tartalmazza

7.§-hoz

Az SZMSZ függelékeinek helyébe lépő mellékletek felsorolást tartalmazza.

8.§-hoz

Hatályon kívül helyező rendelkezéseket tartalmaz.

9.§-hoz

A szakasz hatályba léptető és hatályon kívül helyező rendelkezést tartalmaz.

1. Fejér Megyei Önkormányzat Közgyűlésének 13/2019 (XII.13.) önkormányzati rendelete [↑](#footnote-ref-1)